|  |  |
| --- | --- |
| **Memo** | Ühekordse projektiauditite teostamise teenuse ostmiseks lepingu sõlmimine (kolm projektiauditit), Eesti Vabariigi territooriumil Eesti EL välispiiri programmi auditeeriva asutuse (Rahandusministeeriumi finantskontrolli osakond) ülesande täitmiseks |

**Projektiauditite teostamise teenuse eesmärk**

Projektiauditite teostamise teenuse eesmärgiks on ühekordse projektiauditite teostamise teenuse ostmiseks lepingu sõlmimine (kolm projektiauditit). Kõik teenuse käigus auditeeritavad on partnerid Eesti EL välispiiri programmis ja paiknevad Eesti Vabariigi territooriumil. Projektiauditite teostamise peamiseks eesmärgiks on partnerite kulude ja tegevuste abikõlblikkusele ja vastavusele hinnangu andmine.

**Projektiauditite teostamise teenuse tulemus**

Projektiauditi teenuse teostamise tulemuseks on kvaliteetne ja täielik projektiauditi toimik, mis esitatakse auditeerivale asutusele iga projektiauditi kohta eraldi. Nõuetele vastav projektiauditi toimik sisaldab allkirjastatud projektiauditi lõpparuannet, allkirjastatud ja kvaliteetselt ristviidatud kontroll-lehti ja tööpabereid, täielikku ja viitenumbritega varustatud tõendusmaterjali ja toetava dokumentatsiooni hulka ning kõiki muid dokumente, mida see konkreetne projektiauditi toimik vajab.

**Projektiauditite teostamise teenuse keel**

Projektiauditite teostamise teenuse keel on projekti aruande, projekti üldise kontroll-lehe (General checklist) ja projekti võrdluse kontroll-lehe (Comparison checklist) koostamise ja täitmise puhul inglise keel. Hanke kontroll-lehe ning kõigi teiste võimalike auditi kontroll-lehtede ja tööpaberite puhul on koostamise ja täitmise keeleks eesti keel.

**Projektiauditite teostamise teenuse ulatus**

Projektiauditite teostamise teenuse ulatus peab lähtuma eelkõige käsiraamatust „Audit Manual of the Estonia-Russia CBC Programme 2014-2020“ ning täpsustavatest juhistest, mida auditeeriv asutus selle kohta annab. Palume arvestada, et auditi käigus on alati kohustuslik täita etteantud ulatuses kontroll-lehed üldine kontroll-leht (General checklist) ja võrdluse kontroll-leht (Comparison checklist) ning hangete esinemise korral ka hangete kontroll-leht.

**Projektiauditite teostamise teenuse alus**

Projektiauditite teostamise teenuse aluseks on kuluread ja dokumendid, mille alusel on auditeeritavatele organisatsioonidele etteantud ulatuses makseid tehtud. Auditeeritavad projektipartnerid ja nende kulud on järgnevalt üldiselt kirjeldatud.

* Organisatsioon Võrus, kulude hulk ümardatult € 380 000. Kuluridade hulk ümardatult 120, auditeeritakse valimi alusel (30 kulurida). Sisaldab riigihankeid.
* Organisatsioon Jõhvis, kulude hulk ümardatult € 240 000, kuluridade hulk ümardatult 80. Sisaldab riigihankeid ja võrreldavate pakkumise võtmise protsesse.
* Organisatsioon Tartus, kulude hulk ümardatult € 290 000, kuluridade hulk ümardatult 20. Sisaldab võrreldavate pakkumise võtmise protsesse.

**Projektiauditite teostamise teenuse ajakava**

Projektiauditite teostamise teenuse jaoks annab auditeeriv asutus projektiauditite aluseks olevad kuluread ja dokumendid lepingupartnerile kohe kui leping on sõlmitud. Auditeeriv asutus eeldab, et esialgsed versioonid kõigist kolmest projektiauditi toimikust koos aruande, kontroll-lehtede, tööpaberite, tõendusmaterjali ja muu vajaliku materjaliga esitatakse 23. augustil 2024.

Auditeeriv asutus annab oma kommentaarid ja soovitused projektiauditi toimikutele 30. augustil 2024, misjärel peab lepingupartner need oma töösse sisse viima ja auditeeritavalt organisatsioonilt kommentaarid võtma. Peale auditeeritavalt organisatsioonilt kommentaaride saamist tuleb projektiauditi toimikud uuesti auditeerivale asutusele esitada ja auditeeriva asutuse järgnevad kommentaarid ja soovitused oma töösse sisse viia. Lõplikud projektiauditi toimikud tuleb auditeerivale asutusele esitada hiljemalt 13. septembril 2024.

**Projektiauditite teenuse teostaja valimine**

Projektiauditite teenuse teostaja valitakse kõige madalama hinna alusel, mis esitatakse kogu töövõtule kokku (kogu töövõtt sisaldab kolme projektiauditit). Pakutav hind peab sisaldama kõiki teenuse teostamiseks vajalikke kulusid, sealhulgas võimalikke reisikulusid kohapealsete kontrollide läbi viimiseks.

Projektiauditite teenuse teostaja peab vastama järgmistele tingimustele:

* Teostaja on viimase kolme aasta jooksul läbi viinud vähemalt ühe sarnase auditi (auditeeritud on kas Euroopa Liidu struktuurivahendeid, territoriaalse koostöö fonde, Norra finantsmehhanismi või mõnda teist fondi, mille suurus ja keerulisuse aste sarnaneb eelnimetatule)

Projektiauditite teenuse teostaja peab selle jaoks pakkuma vähemalt järgmist meeskonda:

* Üks auditi eest vastutava isiku rollis inimene, kellel:
	+ On kõrgharidus.
	+ On rahvusvaheliselt tunnustatud auditi sertifikaat (ISA, IIA või samaväärne)
	+ On vähemalt kahe aasta pikkune kogemus auditi valdkonnas.
	+ On kogemus vähemalt ühes sarnases töövõtus kas audiitori, auditi juhi või auditi eest vastutava isiku rollis.
	+ On piisav eesti- ja inglise keele oskus auditi teenuse teostamise jaoks.

Auditi eest vastutava isiku rollis inimene võtab endale kohustuse läbi viia auditi tööde ja töödokumentide jooksvat esmast kvaliteedikontrolli ning kinnitada oma allkirjaga auditi lõplike dokumentide kvaliteetsust ja täielikkust. Samuti võtab ta endale kohustuse juhendada teisi auditi meeskonna liikmeid, kui neid on, ja korraldada nende tööd vastavalt auditi standarditele.

**Lisad**

Eesti EL välispiiri programmi auditi käsiraamat koos vajalike lisadega (kontroll-lehed)

*Allkirjastatud digitaalselt*

**Anu Alber**

**Finantskontrolli osakonna juhataja**

**Auditeeriva asutuse juht**

**Eesti EL välispiiri programm 2014-2020**